Élie Decazes

Élie Louis Decazes, Decazesko I. dukea eta Glücksbiergeko I. dukea (Saint-Martin-de-Laye, 1780ko irailaren 28a - Paris, 1860ko urriaren 24a) frantziar politikari eta industrialaria izan zen. Frantziako lehen ministroa izan zen 1819tik 1820ra.

Zuzenbidea ikasi zuen eta epaile izan zen hainbat auzitegitan. Inperioaren erorketaren ondoren, bere burua Luis XVIII.a erregearen aldekotzat jo zuen, eta Ehun Egunetan Borboiei leial izan zitzaien. Errealista mideratuen alderdiko diputatua eta ministroa izan zen.

Barne eta Polizia ministro gisa, ultra errealisten matxinadari aurre egin behar izan zion (Izu zuria). Prentsarako zentsura-legeak indargabetu zituen, finantzak berrantolatu zituen, industria babestu zuen eta obra publikoak egin zituen.

Lehen ministro izan zen 1819ko azarotik 1820ko otsailera. Espainiako 1820ko ekaineko iraultzak eta Berryko dukearen hilketak, bere gobernua ahuldu zuten. Karguan ordezkatu zuten, eta duke eta enbaxadore izendatu zuten Britainia Handian.

Pareen Ganberan ideia liberalak defendatzen jarraitu zuen eta 1848ko Frantziako Iraultza babestu zuen.

Kategoria:Frantziako politikariak
Kategoria:Frantziako diputatuak
Kategoria:Frantziako pareak
Kategoria:Frantziako Gobernuko ministroak
Kategoria:Frantziako lehen ministroak
Kategoria:Ohorezko Legioko gurutze handiak
Kategoria:Parisen hildakoak
Kategoria:Hargin beltzak
Kategoria:Frantziako Lehen Inperioko noblezia